Վարդանն ուդ է նվագում, ինքը գորգ է գործում, օջախի վրա եռում է ապուրը, իսկ դուրսը փչում է քամին, սա էր Արուսյակի համար կատարյալ երջանկության պատկերը, և շաբաթների ընթացքում կինն իրեն համոզել իր էր երջանկության իսկության մեջ, և այդ բանում նրան օգնում էր Քերիմի պահվածքը, որը նրանց որպես զույգի էր վերաբերվում։ Ամանորից հետո ուսուցիչը նկատել էր Արուսյակի պահվածքում տեղի ունեցած արմատական փոփոխությունը և անմիջապես հասկացել էր, թե ինչն էր պատճառը։ Նա երջանիկ էր իրադարձությունների նման զարգացման համար, հատկապես, որ շատ էր հարգում Վարդանին։ Քանի որ սիրահարները չէին խոսում իրենց կապի մասին, ապա Քերիմն էլ իր հերթին զսպություն էր ցուցաբերում։